**D i s p o z i ț i a**

**nr. 277 din 04 iulie 2022**

**privind constituirea comisiilor de concurs şi de soluţionare a contestațiilor pentru concursul de recrutare organizat în data de** 09.08.2022

**la Serviciul Digitalizare, Reprezentare, Protocol**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 26851/01.07.2022 prin care se supune aprobării constituirea comisiilor de concurs şi de soluţionare a contestaţiilor la concursul de recrutare organizat în data de 09.08.2022pentru ocuparea a 3 funcții publice de execuție, vacante, de Consilier, clasa I, gradul profesional SUPERIOR la Serviciul Digitalizare, Reprezentare, Protocol din cadrul Direcției Administrație și Relații Publice;

În conformitate cu prevederile:

* art. 190 alin. (3) și alin. (4), ale art. 191 alin. (1) lit. a), ale art. 385 alin. (3), ale art. 467 alin. (1), ale art. 617 alin. (2), ale art. 618 alin. (5) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 25 şi ale art. 26 alin. (2) din Hotărârea de Guvern nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;
* Hotărârii Consiliului Județean Cluj nr. 108/2022 privind aprobarea Organigramei şi a Statului de funcții pentru Consiliul Județean Cluj;

În temeiul drepturilor conferite de art. 196 alin. (1) lit. b) din Ordonanța de Urgență nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** Se constituie **comisia de concurs** la concursul de recrutare organizat în data de  09.08.2022, pentru ocuparea a 3 funcții publice de execuție, vacante, de Consilier, clasa I, gradul profesional SUPERIOR la Serviciul Digitalizare, Reprezentare, Protocol din cadrul Direcției Administrație și Relații Publice, cu următoarea componenţă:

Președinte: **Cîineanu Alina-Ligia**, director executiv la Direcția Administrație și Relații Publice;

Membru: **Nicoară Monica**, consilier la Serviciul Autorizări, Disciplină în Construcții, GIS;

Membru: **Szegedi Andrei**, consilier la Serviciul Administrație Publică, ATOP;

Secretar: **Rusnac Adriana-Mirela**, consilier la Serviciul Resurse Umane

**Art. 2.** Se constituie **comisia de soluţionare a contestaţiilor** la concursul de recrutare organizat în data de 09.08.2022 pentru ocuparea a 3 funcții publice de execuție, vacante, de Consilier, clasa I, gradul profesional SUPERIOR la Serviciul Digitalizare, Reprezentare, Protocol din cadrul Direcției Administrație și Relații Publice, cu următoarea componenţă:

Președinte: **Perșinaru-Pintican Ionela-Maria**, șef serviciu, Serviciul Administrație Publică, ATOP;

Membru: **Pintea Corina-Dana**, consilier la Serviciul Autorizări, Disciplină în Construcții, GIS;

Membru: **Dîrjan Cosmin-Vasile**, consilier, Serviciul Managementul Proiectelor;

Secretar: **Rusnac Adriana-Mirela**, consilier la Serviciul Resurse Umane.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4.** Prezenta dispoziţie se comunică prin poșta electronică persoanelor nominalizate la art. 1-2, Direcţiei Generale Buget-Finanţe, Resurse Umane, precum şi Prefectului Judeţului Cluj.

**CONTRASEMNEAZĂ:**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**